- પાટનગરના પિકનિક સ્પોટમાં મોખરાનું સ્થાન ધરાવતા સેકટર-૨૮ બાલોદ્યાનમાં નવીનીકરણની કામગીરી હાલ આખરી તબક્કામાં છે. રૂ. ૧૨ કરોડના ખર્ચે બાલોદ્યાનના નવીનીકરણ દરમિયાન કોઈ અકસ્માત ન સર્જાય કે કામમાં અડચણ ન આવે તે હેતુથી જૂન મહિનાથી પ્રવેશ બંધ કરવામાં આવ્યો હતો. હજુ નવીનીકરણની કામગીરી પૂરી ન થઈ હોવા છતાં દિવાળી વેકેશનના પગલે બાલોદ્યાનને શુક્રવાર-બીજી નવેમ્બરથી ખુલ્લો મૂકવાનો નિર્ણય લેવામાં આવ્યો છે. હાલના તબક્કે માત્ર બોટિંગ અને ટોય ટ્રેનની સુવિધા શરૂ કરવામાં આવશે. ગ્રામહાટ, ટોયટ્રેન તથા ફૂડઝોન જેવા અન્ય આકર્ષણોનો પ્રારંભ થોડા દિવસ બાદ થશે.